ZAPISNIK
s 20. sjednice Vijeća Mjesnog odbora „Pavao Šubić”
održane u srijedu, 26. listopada 2022., s početkom u 18 sati u prostoriji MO-a „Pavao Šubić” Šubićeva 40/II

NAZOČNI ČLANOVI VIJEĆA:
Nikolina Hrust, Neven Penzar, Vladimir Resnik, Roman Roland i Andrea Vranić.
Predsjedavajuća: Nikolina Hrust, Predsjednica Vijeća
Zapisnik vodi: Nikolina Hrust, Predsjednica Vijeća

	Predsjednica konstatira da je na 20. sjednici Vijeća Mjesnog odbora „Pavao Šubić” nazočno svih petero članova Vijeća, što znači da Vijeće može pravovaljano odlučivati, te otvara 20. sjednicu Vijeća Mjesnog odbora „Pavao Šubić”.
Članovi Vijeća jednoglasno su prihvatili zapisnik sa 19. sjednice Vijeća mjesnog odbora i prijedlog Dnevnog reda 20. sjednice VMO-a.

DNEVNI RED

1. Zahtjev za korištenje prostora Mjesnog odbora „Pavao Šubić“-Udruga socijaldemokrati
2. Izvještaj s koordinacije Predsjednika VGČ i predsjednika mjesnih odbora
3. Informacije , pitanja i rasprave 
DOPUNA DNEVNOG FREDA:
4. [bookmark: _Hlk117454998]Prijedlog izmjena Programa održavanja u 2022.
5. [bookmark: _Hlk117455117]Prijedlog izmjena i dopune Programa građenja u 2022.


Ad 1. Zahtjev za korištenje prostora Mjesnog odbora „Pavao Šubić“-Udruga socijaldemokrati
	Članovi Vijeća Mjesnog odbora „Pavao Šubić" pozitivno su se izjasnili o zahtjevu Udruge socijaldemokrata za korištenje prostora Mjesnog odbora uz ograničenje na samo jedan termin mjesečno kao što imaju i druge političke organizacije.


ZAKLJUČAK

l.  Udruzi Socijaldemokrati -SD odobrava se povremeno korištenje dvorane u objektu mjesne samouprave, Zagreb, Šubićeva 40/II, jednom mjesečno, drugi utorak u mjesecu od 17.00-20.00 h

2.  Prostor iz točke 1. ovog zaključka koristit će  Udruga Socijaldemokrati-SD bez naknade.

3. Udruga Socijaldemokrati  -SD se obvezuje sa prostorom prilikom korištenja postupati sa pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 



Ad 2. Izvještaj s koordinacije Predsjednika VGČ i predsjednika mjesnih odbora
Predsjednica je izvijestila članove Vijeća o informacijama dobivenim na 15. koordinaciji Predsjednika VGČ Donji grad i predsjednika mjesnih odbora na temu usporavanja prometa u gradu, posebice u nekoliko kritičnih ulica u centru grada (Palmotićeva, Bauerova) ali i Fra Filipa Grabovca, te  usporavanja brzine i načina vožnje tramvaja na linijama koje prolaze dijelovima grada stradalima u potresu, a na koje se neprestano primaju pritužbe građana (Draškovićeva / Jurišićeva, Zvonimirova / Šubićeva i Zvonimirova / Heinzelova), planovima za čišćenje vandalskih grafita u centru grada i pritužbama stanovnika triju mjesnih odbora na istočnom dijelu Gradske četvrti Donji grad koji nisu uvršteni u zonu predviđenu za postavljanje podzemnih spremnika za odlaganje otpada već bi stanovnici trebali financirati postavljanje boksova na javnim površinama.

Ad 3. Informacije , pitanja i rasprave
Predsjednica je obavijestila vijećnike o početku suradnje Mjesnog odbora s Udrugom za nezavisnu medijsku kulturu s radionicom „Želim znati kako smanjiti“ i razmjene odjeće, obuće i modnih dodataka koja će se održati u subotu 26. studenog 2022. od 11:30 sati u prostoru Mjesnog odbora.
Vijećnici su izvješteni i o obilasku područja Mjesnog odbora u svrhu detaljnog pregleda lokacija radi utvrđivanja mogućnosti smještaja spremnika za miješani komunalni otpad, sadržajima na sastanku predstavnika mjesnih odobra i predstavnika Zagrebačkih tržnica i predstavnika Grada na temu revitalizacije i obnove tržnica, otvorenoj stranici Mjesnog odbora na društvenoj mreži Facebook, te potaknuti da prijavljuju zamijećene nepravilnosti ili oštećenja na infrastrukturi poput neispravnih tipkala na semaforima, uništenim zaštitnim kutijama za električne instalacije, prepunjenim kontejnerima za papir, plastiku i staklo i slično.
ZAKLJUČAK
[bookmark: _Hlk117456761]Vezano uz odvajanje otpada građana na području Mjesnog odbora "Pavao Šubić" vijećnici traže hitno postavljanje kontejnera za biootpad na lokacijama u Heinzelovoj ulici, parkiralištu Ine na uglu Derenčinove i Martićeve, u Derenčinovoj 25, te na uglu Makančeve i Zvonimirove ulice jer ih na navedenim lokacijama zelenih otoka još nema.

ZAKLJUČAK

Postavljanje kontejnera za biootpad 


I.       Vijeće Mjesnog odbora „Pavao Šubić“  traži hitno postavljanje kontejnera za biootpad na lokacijama u Heinzelovoj ulici, parkiralištu Ine na uglu  Derenčinove i Martićeve, u Derenčinovoj 25, te na uglu Makančeve i Zvonimirove ulice jer ih na navedenim lokacijama zelenih otoka još nema.

II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.

Ad 4. Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.
Uvidom u prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. članovi Vijeća Mjesnog odbora „Pavao Šubić“ suglasni su s navedenim prijedlozima izmjena Programa.

ZAKLJUČAK


Prijedlog izmjena   Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta  na području Grada Zagreba u 2022.godini


I.       Vijeće Mjesnog odbora „Pavao Šubić“ je suglasno na prijedloge  o izmjenama Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih  cesta na području Grada Zagreba u 2022.godini

II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.


Ad. 5. Prijedlog Programa građenja komunalne infrastrukture na području Grada Zagreba u 2023.
Uvidom u prijeloge Programa građenja komunalne infrastrukture na području Grada Zagreba u 2023. godini, vijećnici Mjesnog odbora "Pavao Šubić" pozitivno su se izjasnili o navedenim prijedlozima, posebice uvrštenju ulice Marijana Derenčina u program izgradnje ulične rasvjete.

ZAKLJUČAK


Prijedlog Programa građenja komunalne infrastrukture na području Grada Zagreba u 2023.godini

I.       Vijeće Mjesnog odbora „Pavao Šubić“ je suglasno  sa prijedlozima  Programa građenja komunalne infrastrukture na području Grada Zagreba u 2023.godini

II.    Ovaj će zaključak biti dostavljen Vijeću Gradske četvrti Donji grad na daljnje    
 Postupanje

Sjednica je završena u 20:20.
KLASA: 024-08/22-003/2125
URBROJ: 251-13-11-1/007-22-2
Zagreb, 26. listopad 2022.


Predsjednica Vijeća Mjesnog odbora
„Pavao Šubić“
[bookmark: _GoBack]Nikolina Hrust, v.r.
